254b14□

254b15□

254b16□　　No. 1575

254b17□六十頌如理論

254b18□

254b19□　　　　龍樹菩薩造

254b20□　　　　西天譯經三藏朝奉大

254b21□　　　　夫試光祿卿傳法大師

254b22□　　　　賜紫臣施護奉　詔譯

254b23□　歸命三世寂默主　　宣說緣生正法語

254b24□　若了諸法離緣生　　所作法行如是離

254b25□　離有無二邊　　智者無所依

254b26□　甚深無所緣　　緣生義成立

254b27□　若謂法無性　　卽生諸過失

254b28□　智者應如理　　伺察法有性

254b29□　若有性實得　　如愚者分別

254c01□　無性卽無因　　解脫義何立

254c02□　不可說有性　　不可說無性

254c03□　了知性無性　　大智如理說

254c04□　涅盤與生死　　勿觀別異性

254c05□　非涅槃生死　　二性有差別

254c06□　生死及涅槃　　二俱無所有

254c07□　若了知生死　　此卽是涅槃

254c08□　破彼生有性　　分別滅亦然

254c09□　如幻所作事　　滅現前無實

254c10□　若滅有所壞　　知彼是有爲

254c11□　現法尙無得　　復何知壞法

254c12□　彼諸蘊不滅　　染盡卽涅槃

254c13□　若了知滅性　　彼卽得解脫

254c14□　若生法滅法　　二俱不可得

254c15□　正智所觀察　　從無明緣生

254c16□　若見法寂靜　　諸所作亦然

254c17□　知此最勝法　　獲法智無邊

254c18□　緣生性可見　　是義非無見

254c19□　此中微妙性　　非緣生分別

254c20□　佛正覺所說　　有說非無因

254c21□　若盡煩惱源　　卽破輪□相

254c22□　諸法決定行　　見有作有取

254c23□　前後際云何　　從緣所安立

254c24□　云何前已生　　彼後復別轉

254c25□　故前後邊際　　如世幻所見

254c26□　云何幻可生　　云何有所著

254c27□　癡者於幻中　　求幻而爲實

254c28□　前際非後際　　執見故不捨

254c29□　智觀性無性　　如幻焰影像

255a01□　若謂生非滅　　是有爲分別

255a02□　而彼緣生輪　　隨轉無所現

255a03□　若已生未生　　彼自性無生

255a04□　若自性無生　　生名云何得

255a05□　因寂卽法盡　　此盡不可得

255a06□　若自性無盡　　盡名云何立

255a07□　無少法可生　　無少法可滅

255a08□　彼生滅二道　　隨事隨義現

255a09□　知生卽知滅　　知滅知無常

255a10□　無常性若知　　不得諸法底

255a11□　諸法從緣生　　雖生卽離滅

255a12□　如到彼岸者　　卽見大海事

255a13□　若自心不了　　異生執我性

255a14□　性無性顚倒　　卽生諸過失

255a15□　諸法是無常　　苦空及無我

255a16□　此中見法離　　智觀性無性

255a17□　無住無所緣　　無根亦不立

255a18□　從無明種生　　離初中後際

255a19□　癡闇大惡城　　如芭蕉不實

255a20□　如乾□婆城　　皆世幻所見

255a21□　此界梵王初　　佛如實正說

255a22□　後諸聖無妄　　說亦無差別

255a23□　世間癡所闇　　愛相續流轉

255a24□　智者了諸愛　　而平等善說

255a25□　初說諸法有　　於有求實性

255a26□　後求性亦無　　卽無著性離

255a27□　若不知離義　　隨聞卽有著

255a28□　而所作福業　　凡愚者自破

255a29□　如先平等說　　彼諸業眞實

255b01□　自性若了知　　此說卽無生

255b02□　我如是所說　　皆依佛言敎

255b03□　如其所宣揚　　卽蘊處界法

255b04□　大種等及識　　所說皆平等

255b05□　彼智現證時　　無妄無分別

255b06□　此一若如實　　佛說爲涅槃

255b07□　此最勝無妄　　無智卽分別

255b08□　若心有散亂　　與諸魔作便

255b09□　若如實離過　　此卽無所生

255b10□　如是無明緣　　佛爲世間說

255b11□　若世無分別　　此云何無生

255b12□　若無明可滅　　滅已卽非生

255b13□　生滅名乖違　　無智起分別

255b14□　有因卽有生　　無緣卽無住

255b15□　離緣若有性　　此有亦何得

255b16□　若有性可取　　卽說有生住

255b17□　此中疑復多　　謂有法可住

255b18□　若菩提可證　　卽處處常語

255b19□　若住性可取　　此說還有生

255b20□　若謂法有實　　無智作是說

255b21□　若謂法有處　　取亦不可得

255b22□　法無生無我　　智悟入實性

255b23□　常無常等相　　皆由心起見

255b24□　若成立多性　　卽成欲實性

255b25□　彼云何非此　　常得生過失

255b26□　若成立一性　　所欲如水月

255b27□　非實非無實　　皆由心起見

255b28□　貪瞋法極重　　由是生見執

255b29□　諍論故安立　　離性而執實

255c01□　彼因起諸見　　見故生煩惱

255c02□　若此正了知　　見煩惱俱盡

255c03□　當知法無常　　從緣生故現

255c04□　緣生亦無生　　此最上實語

255c05□　衆生邪妄智　　無實謂實想

255c06□　於他諍論興　　自行顚倒轉

255c07□　自分不可立　　他分云何有

255c08□　自他分俱無　　智了無諍論

255c09□　有少法可依　　煩惱如毒蛇

255c10□　若無寂無動　　心卽無所依

255c11□　煩惱如毒蛇　　生極重過失

255c12□　煩惱毒所覆　　云何見諸心

255c13□　如愚見影像　　彼妄生實想

255c14□　世間縛亦然　　慧爲癡所網

255c15□　性喩如影像　　非智眼境界

255c16□　大智本不生　　微細境界想

255c17□　著色謂凡夫　　離貪卽小聖

255c18□　了知色自性　　是爲最上智

255c19□　若著諸善法　　如離貪顚倒

255c20□　猶見幻人已　　離所作求體

255c21□　知此義爲失　　不觀性無性

255c22□　煩惱不可得　　性光破邪智

255c23□　智離染淸淨　　亦無淨可依

255c24□　有依卽有染　　彼淨還生過

255c25□　極惡煩惱法　　若見自性離

255c26□　卽心無動亂　　得渡生死海

255c27□　此善法甘露　　從大悲所生

255c28□　依如來言宣　　無分限分別

255c29□　此中如是難可說　　隨智者見卽成就

256a01□　智者隨觀隨順門　　如是皆從大悲轉

256a02□　一切法中眞實性　　智者隨應如理觀

256a03□　所向由是信得生　　拔彼衆生離諸苦

256a04□　此義甚深復廣大　　我爲勝利故讚說

256a05□　如大智言今已宣　　自他癡闇皆能破

256a06□　破彼癡闇煩惱已　　如如所作離魔障

256a07□　由是能開善趣門　　諸解脫事而何失

256a08□　持淨戒者得生天　　此卽決定眞實句

256a09□　設破戒者住正心　　雖壞戒而不壞見

256a10□　種子生長非無義　　見義利故廣施作

256a11□　不以大悲爲正因　　智者何能生法欲

256a12□六十頌如理論